**ชื่อเรื่องภาษาไทย ใช้ตัวอักษร TH SarabunPSK ขนาด 20 พอยท์ ตัวหนา จัดกึ่งกลาง**

**Title in English use TH SarabunPSK Size 20 Point, Bold, Center, the First Alphabet in Each Word is Uppercase**

**ชื่อผู้แต่ง นามสกุล**1\*, **ชื่อผู้แต่ง นามสกุล**2 และ **ชื่อผู้แต่ง นามสกุล**3

**First name Lastname** 1\*, First name Lastname 2 and First name Lastname 3

1สาขาวิชา คณะ มหาวิทยาลัย

2สังกัดภาควิชา คณะ มหาวิทยาลัย

3สังกัดหน่วยงาน บริษัท

1 Affiliation Department, Faculty, University

2 Affiliation Department, Faculty, University

3Affiliation Department, Company

\*Email: author\_email@email.com

Received: Month DD, Year; Revised: Month DD, Year; Accepted: Month DD, Year

**บทคัดย่อ**

ในการเตรียมบทความสำหรับลงตีพิมพ์ในวารสารวิชาการคณะเทคโนโลยีอุตสาหกรรม มหาวิทยาลัยราชภัฏ เทพสตรี ผู้เขียนบทความสามารถจัดรูปแบบบทความตามตัวอย่างที่แสดงในบทความนี้ ซึ่งทางคณะทำงานวารสารวิชาการคณะเทคโนโลยีอุตสาหกรรมได้ทำการตั้งค่าขนาดหน้ากระดาษ รูปแบบหน้าแรก รูปแบบและขนาดตัวอักษร คำอธิบายสำหรับการเขียนบทความ วิธีการเขียนเนื้อเรื่อง รวมถึงเอกสารอ้างอิง รูปแบบตัวอักษรต่างๆ วิธีการใส่รูปภาพ ตาราง ผู้เขียนบทความสามารถดาวน์โหลดเอกสารชุดนี้ได้ทางระบบออนไลน์ http://itech.tru.ac.th/itechojs หรือสามารถติดต่อสอบถามกองบรรณาธิการได้ที่ itech@lawasri.tru.ac.th

**คำสำคัญ :** ข้อมูลสำหรับผู้แต่ง, ชนิดบทความที่รับพิจารณาลงพิมพ์, การส่งบทความเพื่อตีพิมพ์

**Abstract**

Article Preparation for Publication in Thepsatri ITECH journal, this manuscript is the sample and instruction for authors in order to prepare the manuscript submission to the journal. Please carefully follow the instructions provided to ensure uniformity of the conference. The contents included the page and text formats, guidelines for writing the manuscript contents including figures and tables and references. The author can download this manuscript as electronic template from online system (http://itech.tru.ac.th/itechojs). If you require any further information, please direct contact to Email-address itech@lawasri.tru.ac.th

**Keywords :** Information for author, Types of manuscript for journal publication, Submission procedure

**1. คำแนะนำในการส่งผลงานเพื่อตีพิมพ์**

ผู้เขียนต้องรับรองว่า บทความที่ส่งมานั้นเป็นผลงานใหม่และไม่เคยเผยแพร่ในวารสารหรือการประชุมวิชาการใดมาก่อน รวมทั้งไม่อยู่ในระหว่างการพิจารณาของวารสารและการประชุมวิชาการอื่น หากมีเนื้อหาหรือข้อมูลวิจัยบางส่วนเคยพิมพ์เผยแพร่จะต้องมีส่วนที่เพิ่มเติมหรือขยายจากส่วนที่เคยตีพิมพ์และต้องมีคุณค่าทางวิชาการที่เด่นชัด โดยได้รับการกลั่นกรองจากผู้ทรงคุณวุฒิ และได้รับความเห็นชอบจากกองบรรณาธิการ

ผู้เขียนต้องไม่ให้ข้อมูลที่บิดเบือนหรือเป็นเท็จ รวมถึงผู้ที่มีชื่อปรากฏในบทความทุกคนต้องเป็นผู้ที่มีส่วนในการดำเนินการวิจัยจริง รวมทั้งต้องระบุแหล่งทุนที่สนับสนุนในการทำวิจัยนี้ (ถ้ามี)

ผู้เขียนต้องอ้างอิงผลงานผู้อื่น ในกรณีมีการนำข้อมูลซึ่งเป็นความรู้หรือความคิดของผู้อื่นมาประกอบบทความ หรือมีการนำผลงานของผู้อื่นมาอ้างถึงหรือใช้เป็นผลงานตัวเอง

ผู้เขียนต้องจัดทำบทความให้ถูกต้องตามรูปแบบที่กำหนดไว้ในคำแนะนำสำหรับการเตรียมต้นฉบับบทความอย่างเคร่งครัด

บทความจะต้องได้รับการประเมินโดยผู้ทรงคุณวุฒิ ในสาขาวิชานั้นอย่างน้อย 3 คน ซึ่งกองบรรณาธิการอาจให้ผู้เขียนปรับปรุงให้เหมาะสมยิ่งขึ้นและทรงไว้ซึ่งสิทธิในการตัดสินลงพิมพ์หรือไม่ก็ได้

**2. บทความที่รับพิจารณาลงพิมพ์**

**2.1** **บทความวิจัย**

ส่วนที่หนึ่งของบทความ ประกอบด้วย ชื่อเรื่อง (Title) ชื่อผู้เขียน (Authors) สถานที่ทำงาน (Work place of author and co-authors) การติดต่อผู้เขียน (Contact address of correspondence) บทคัดย่อ (Abstract) และคำสำคัญ (Keywords ไม่เกิน 3-5 คำ) โดยเนื้อหาดังกล่าวทั้งหมดข้างต้นต้องมีทั้งภาษาไทยและภาษาอังกฤษ

เนื้อหา (Text) บทความวิจัยควรประกอบด้วย

บทนำ (Introduction) บอกความสำคัญหรือที่มาของปัญหาที่นำไปสู่การศึกษา วัตถุประสงค์ และอาจรวมวรรณกรรมที่เกี่ยวข้อง (Literature review)

วัสดุ อุปกรณ์และวิธีการวิจัย (Materials and methods) กล่าวถึงรายละเอียด การวิเคราะห์และทดลองที่กระชับและชัดเจน

ผลการทดลอง (Results) บอกผลที่พบอย่างชัดเจน สมบูรณ์ และมีรายละเอียดครบถ้วน

อภิปรายผลและสรุป (Discussion and conclusion) อาจเขียนรวมกับผลการทดลองได้ เป็นการประเมินการตีความและการวิเคราะห์ในแง่มุมต่างๆ ของผลที่ได้ว่าเป็นไปตามวัตถุประสงค์หรือไม่ มีความสอดคล้อง หรือขัดแย้งกับผลงานของผู้อื่นอย่างไร ต้องมีการอ้างหลักการหรือทฤษฎีมาสนับสนุน หรือหักล้างอย่างเป็นเหตุเป็นผลและอาจมีข้อเสนอแนะที่จะนำผลวิจัยไปใช้ประโยชน์

กิตติกรรมประกาศ (Acknowledgement ถ้ามี)

เอกสารอ้างอิง (References)

ซึ่งส่วนที่สองจะต้องมีความยาวไม่น้อยกว่า 5 หน้ากระดาษ A4

**3. การส่งต้นฉบับ**

ผู้เขียนต้องส่งต้นฉบับบทความผ่านทางระบบออนไลน์ http://itech.tru.ac.th/itechojs

**4. รูปแบบบทความวิจัยและการพิมพ์เนื้อหาของเรื่อง**

เพื่อความสะดวกในการแก้ไข ควรใช้โปรแกรม Microsoft Word for windows พิมพ์บนกระดาษ A4 โดยกำหนดขอบ (Margins) ในการตั้งหน้ากระดาษดังนี้

ระยะบน (Top Margin) 1” หรือ 2.54 ซม.

ระยะล่าง (Bottom Margin) 1” หรือ 2.54 ซม.

กั้นซ้าย (Left Margin) 1” หรือ 2.54 ซม.

กั้นขวา (Right Margin) 1” หรือ 2.54 ซม.

การแบ่งส่วน (Section) ให้แบ่งเป็นสองส่วน ส่วนที่หนึ่ง (เริ่มที่หน้าแรก) กำหนดเป็นคอลัมน์เดี่ยว ส่วนที่สอง กำหนดเป็น 2 คอลัมน์ โดยระยะห่างระหว่างคอลัมน์เป็น 0.26” หรือ 0.7 ซม.

**4.1 รูปแบบและขนาดอักษร**

รูปแบบของตัวอักษรให้ใช้ TH SarabunPSK สำหรับบทความที่มีภาษาไทยปนกับภาษาอังกฤษ และให้ใช้รูปแบบตัวอักษร Times New Roman สำหรับบทความซึ่งเป็นภาษาอังกฤษล้วน โดยกำหนดรูปแบบ ขนาด และรายละเอียดดังตารางที่ 1

**4.2 หน้าแรก**

หน้าแรกของบทความจะประกอบด้วย ชื่อเรื่อง ชื่อผู้เขียนและผู้เขียนร่วม บทคัดย่อ และเชิงอรรถบ่งบอกตำแหน่งและสถานที่ทำงานของผู้เขียนและผู้เขียนร่วม ให้พิมพ์หน้าแรกทั้งแบบภาษาไทยและภาษาอังกฤษเรียงตามลำดับ โดยจัดหน้าเป็นแบบ 1 คอลัมน์ สำหรับส่วนอื่นๆ ดังรายละเอียดต่อไปนี้

**4.2.1 ชื่อเรื่อง**

พิมพ์อยู่กึ่งกลางหน้ากระดาษ เริ่มจากชื่อภาษาไทยแล้วตามด้วยชื่อภาษาอังกฤษ ขนาดและตัวพิมพ์อักษรระบุในตารางที่ 1

**4.2.2 ชื่อผู้เขียน**

พิมพ์อยู่กึ่งกลางหน้ากระดาษ ไว้หลังชื่อเรื่อง และเว้น 2 บรรทัด ทั้งด้านบนและใต้ชื่อผู้เขียน ถ้ามีมากกว่า 1 คนให้พิมพ์คำว่า “และ” หน้าชื่อคนสุดท้าย ไม่ต้องใส่คำนำหน้าชื่อใดๆ ทั้งสิ้น และให้ใช้ตัวเลขอารบิคพิมพ์แบบตัวยกต่อท้ายชื่อ เพื่อแสดงความแตกต่างของสถานที่ทำงานดังตัวอย่างประกอบ

**4.2.3 บทคัดย่อ (Abstract) ภาษาไทยและภาษาอังกฤษ**

พิมพ์หัวเรื่องคำว่า “บทคัดย่อ” สำหรับบทคัดย่อภาษาไทย และ “Abstract” สำหรับบทคัดย่อภาษา-อังกฤษ โดยจัดให้อยู่กึ่งกลางหน้ากระดาษ สำหรับคำว่า “Abstract” เฉพาะตัวอักษร “A” เท่านั้นที่ใช้ตัวพิมพ์ใหญ่ ส่วนเนื้อความให้จัดพิมพ์เป็นแบบ 1 คอลัมน์ โดยบรรทัดแรกให้ย่อหน้า 1.5 ซม. และมีอย่างละย่อหน้าเดียว ทั้งนี้บทคัดย่อไม่ควรใส่เอกสารอิงใดๆ ทั้งสิ้น และมีจำนวนคำไม่เกินอย่างละ 300 คำ

**4.2.4 คำสำคัญ (Keywords) ภาษาไทยและภาษาอังกฤษ**

พิมพ์หัวเรื่องคำว่า “คำสำคัญ” โดยพิมพ์ไว้ใต้บทคัดย่อภาษาไทย เว้น 1 บรรทัด และจัดชิดซ้ายของคอลัมน์ คำสำคัญในแต่ละบทความควรจะมีประมาณ 3-5 คำ ให้พิมพ์หัวเรื่องคำว่า “Keywords” (เฉพาะตัวอักษร “K” เท่านั้นที่ใช้ตัวพิมพ์ใหญ่) โดยพิมพ์ไว้ใต้บทคัดย่อภาษาอังกฤษ เว้น 1 บรรทัด ให้ใช้ตัวอักษรภาษาอังกฤษตัวพิมพ์ใหญ่เฉพาะตัวแรกของคำแรกของแต่ละคำสำคัญเท่านั้น

ga_jcc

**รูปที่ 1** ผู้เขียนสามารถใช้ภาพสีหรือภาพถ่ายในบทความได้ แต่สีอาจจะผิดเพี้ยนไปจากการพิมพ์ด้วยกระดาษ ผู้เขียนจึงควรให้ความระมัดระวังในการใส่ภาพสี คำอธิบายรูปจัดชิดซ้าย

**4.2.5 ตำแหน่ง และสถานที่ทำงาน**

ให้พิมพ์สถานที่ทำงานของผู้เขียนทุกคน โดยเรียงตามหมายเลข และ Email address ต่อจากชื่อผู้เขียน

**4.3 ส่วนอื่นๆ ของบทความ**

เนื้อเรื่อง ได้แก่ บทนำ ขอบเขตการวิจัย วัสดุ-อุปกรณ์และวิธีการวิจัย/ทดลอง (ถ้ามี) ผลการวิจัย/ทดลอง วิจารณ์/อภิปรายผล บทสรุป กิตติกรรมประกาศ (ถ้ามี) เอกสารอ้างอิง และภาคผนวก (ถ้ามี) ให้พิมพ์เป็น 2 คอลัมน์ โดยไม่ต้องเว้นบรรทัด เมื่อจะขึ้นหัวข้อใหม่ให้เว้น 1 บรรทัด การพิมพ์หัวข้อให้พิมพ์ชิดซ้ายของแต่ละคอลัมน์ ส่วนของเนื้อเรื่องให้ย่อหน้า 0.5 ซม.

การลำดับหัวข้อในเนื้อเรื่อง ให้ใส่เลขกำกับ โดยให้บทนำเป็นหัวข้อหมายเลขที่ “1.” และหากมีการแบ่งหัวข้อย่อย ก็ให้ใช้ระบบเลขทศนิยมกำกับหัวข้อย่อย เช่น 1.1, 1.1.1, 1.2, 1.2.1 เป็นต้น

* 1. **การจัดรูปภาพ ตาราง และการเขียนสมการ**

เนื้อหาและข้อมูลภายในรูปภาพและตารางให้ใช้ภาษาอังกฤษ รูปภาพทุกรูปและตารางจะต้องมีหมายเลข และคำบรรยายอย่างชัดเจน

**4.4.1 รูปภาพ**

รูปภาพที่เตรียมควรมีขนาดความกว้างไม่เกิน 15 ซม. และความละเอียดที่เหมาะสม โดยตัวอักษรที่ปรากฏในรูปภาพจะต้องมีขนาดใหญ่สามารถอ่านได้สะดวก และต้องไม่เล็กกว่าตัวอักษรในเนื้อเรื่อง และเมื่อย่อขนาดลงที่ความกว้าง 7 ซม. จะต้องยังสามารถเห็นรายละเอียดของภาพที่ชัดเจน โดยทุกรูปภาพที่ใส่ไว้ท้ายบทความจะต้องมีการกล่าวอ้างในเนื้อบทความทุกรูปภาพ และรูปภาพทั้งหมดควรมองเห็นชัดเจนเมื่อบทความถูกพิมพ์ด้วยเครื่องพิมพ์

total_system

**รูปที่ 2** ตัวอย่างการจัดวางรูปที่มีขนาดใหญ่ คำอธิบายรูปจัดกึ่งกลาง

**ตารางที่ 1** ข้อกำหนดรูปแบบตัวอักษรของวารสารวิชาการคณะเทคโนโลยีอุตสาหกรรม มหาวิทยาลัยราชภัฏเทพสตรี

|  |  |  |
| --- | --- | --- |
| **รูปแบบ (Types of texts)** | **บทความภาษาไทยหรือภาษาอังกฤษ**  **(ตัวอักษรแบบ TH SarabunPSK)** | |
| **ขนาด (Size)** | **ตัวพิมพ์อักษร (Typeface)** |
| ชื่อบทความทั้งภาษาไทยและอังกฤษ (Title) | 20 | ตัวหนา (Bold) |
| ชื่อผู้เขียน (Author & co-authors) | 16 | ตัวหนา (Bold) |
| การติดต่อผู้เขียน (Contact address of correspondence) | 12 | ตัวธรรมดา (Normal) |
| วันที่รับบทความ แก้ไข และตอบรับบทความ (Received date, revised date and accepted Date) | 12 | ตัวธรรมดา (Normal) |
| หัวเรื่องบทคัดย่อ (Abstract heading) | 16 | ตัวหนา (Bold) |
| บทคัดย่อและเนื้อเรื่องหลัก (Abstract & main texts) | 14 | ตัวธรรมดา (Normal) |
| คำสำคัญ (Keywords) | 14 | ตัวหนา (Bold)\* |
| หัวข้อเรื่องหลักและตัวเลข (Section heading & number)\*\* | 16 | ตัวหนา (Bold) |
| หัวข้อเรื่องรองและตัวเลข (Subsection heading & number) | 14 | ตัวหนา (Bold) |

\* เฉพาะตัวอักษรแรกของคำเท่านั้นให้ใช้ตัวพิมพ์ใหญ่

\*\* ข้อกำหนดครอบคลุมทั้ง “กิตติกรรมประกาศ” “เอกสารอ้างอิง” และ “ภาคผนวก (ถ้ามี)

การเขียนคำบรรยายใต้ภาพ ใช้ TH Sarabun PSK ขนาด 14pt โดยพิมพ์ตัวหนาสำหรับหัวเรื่องและหมายเลขของรูป และตัวพิมพ์ธรรมดาสำหรับคำอธิบายรูปภาพ จัดพิมพ์ไว้ชิดซ้ายและกึ่งกลางคอลัมน์ ตัวอย่างรูปภาพดังแสดงในรูปที่ 1 และ รูปที่ 2 ตามลำดับ

รูปลายเส้นของรูปภาพจะต้องเป็นเส้นสีดำ ส่วนรูปถ่ายควรเป็นรูปขาวดำที่มีความคมชัด รูปสีอนุโลมให้ได้ รูปภาพควรจะมีรายละเอียดเท่าที่จำเป็นเท่านั้น เพื่อความสวยงามให้เว้นบรรทัดเหนือรูปภาพ 1 บรรทัด และเว้นใต้คำบรรยายรูปภาพ 1 บรรทัด

**4.4.2 ตาราง**

ทุกตารางจะต้องมีหมายเลข และคำบรรยายกำกับเหนือตาราง ใช้ตัวอักษร TH SarabunPSK ขนาด 14pt โดยพิมพ์ตัวหนาสำหรับหัวเรื่องและหมายเลขของตาราง และตัวพิมพ์ธรรมดาสำหรับคำอธิบายตาราง ถ้ามีข้อมูลฟุตโน้ตด้านล่างตารางให้ใช้ตัวหนังสือเป็นแบบเดียวกันหากแต่ขนาดตัวอักษรเป็น 12pt

ให้จัดพิมพ์ชิดซ้ายของคอลัมน์ เพื่อความสวยงาม ให้เว้นบรรทัดเหนือคำบรรยายตาราง 1 บรรทัด และเว้นบรรทัดใต้ตาราง 1 บรรทัด

ในกรณีที่จำนวนข้อมูลในตารางมีปริมาณน้อย ตารางควรมีขนาดความกว้างไม่เกิน 7 ซม. ตารางขนาดใหญ่ให้มีความกว้างได้ไม่เกินขนาด 15×19 ซม. ในแนวตั้ง หรือขนาด 19×15 ซม. ในแนวนอนโดยทุกตารางจะต้องมีการกล่าวอ้างในเนื้อบทความ

**4.4.3 สมการ**

ควรเขียนโดยใช้ Equation Editor (รวมอยู่ใน Microsoft Word แล้ว) ต้องพิมพ์อยู่กึ่งกลางคอลัมน์ หรือในกรณีที่สมการมีความยาวมากอาจยอมให้มีความกว้างได้เต็มหน้ากระดาษ และจะต้องมีหมายเลขกำกับอยู่ภายในวงเล็บ สมการต้องมีขนาดเท่ากับกันตัวอักษรในบทความ ตำแหน่งของหมายเลขสมการจะต้องอยู่ชิดขอบด้านขวาของคอลัมน์ ดังตัวอย่างนี้

 (1)

และเพื่อความสวยงามให้เว้นบรรทัดเหนือสมการ 1 บรรทัด และเว้นใต้สมการ 1 บรรทัด เมื่อจะกล่าวอ้างอิงถึงสมการที่ (1) ให้ใส่วงเล็บด้วยเสมอ

**5. ข้อเสนอแนะเพิ่มเติม**

การเขียนหน่วยต่างๆ ควรใช้ระบบ SI และเป็นสากล ถ้าหากต้องการย่อหน่วย ควรใช้ตัวย่อเป็นภาษาอังกฤษที่เป็นสากล การใช้ศัพท์ทางวิทยาศาสตร์ให้ยึดคำบัญญัติของราชบัณฑิตยสถาน ชื่อสถานที่ให้ใช้ตามประกาศของสำนักนายกรัฐมนตรี

การเขียนคำที่มาจากภาษาต่างประเทศ หากต้องการทับศัพท์หรือแปลเป็นภาษาไทย การแปลหรือเขียนทับศัพท์ครั้งแรกควรใส่คำศัพท์เดิมไว้ในวงเล็บต่อท้ายคำแปล ถ้าคำศัพท์ใดไม่ใช่คำศัพท์เฉพาะ ไม่จำเป็นต้องขึ้นต้นด้วยตัวใหญ่ เช่น “เวเบอร์ (weber)” และเมื่อใช้คำแปลเดิมซ้ำอีก ให้ใช้ภาษาไทยโดยไม่ต้องใส่ภาษาอังกฤษกำกับ

**6. เอกสารอ้างอิง**

ระบบการอ้างอิงในการเขียนหนังสือ ตำรา หรือบทความวิชาการซึ่งเป็นที่ยอมรับในระดับนานาชาตินั้น มีหลายระบบตามมาตรฐานของแต่ละสาขาวิชา สำหรับการเขียนอ้างอิงในวารสารวิชาการคณะเทคโนโลยีอุตสาหกรรม มหาวิทยาลัย ราชภัฏเทพสตรี **จะต้องมีการอ้างอิงที่ถูกต้องตามหลักวิชาการ เขียนเป็นภาษาอังกฤษตามรูปแบบของ IEEE และใช้การอ้างอิงในเนื้อหาแบบระบบตัวเลข** (Number System) ซึ่งใช้ตัวเลขแทนชื่อผู้เขียน การอ้างอิงในเนื้อความให้ใช้การอ้างอิงแบบหมายเลข เช่น [1], [2, 8-9] หรือ พันพัชร ปิ่นจินดา และคณะ [1] เป็นต้น ทุกการอ้างอิงที่ปรากฎในเนื้อหาจะต้องมีในส่วนเอกสารอ้างอิงท้ายบทความ และห้ามใส่เอกสารอ้างอิงโดยปราศจากการอ้างอิงในเนื้อบทความ **กรณีมีรายการอ้างอิงเป็นภาษาไทย ในเอกสารอ้างอิงจะต้องให้ข้อมูลเป็นภาษาอังกฤษทุกรายการ ตามด้วยวงเล็บ (in Thai) โปรดดูรูปแบบการเขียนดังในตัวอย่าง**

อย่างไรก็ดี เพื่อความน่าเชื่อถือทางวิชาการและการนำไปใช้อ้างอิงได้อย่างถูกต้อง ผู้เขียนควรตรวจสอบแหล่งที่มาของเอกสารที่นำมาอ้างอิงให้ถี่ถ้วน เพราะ**ข้อคิดเห็น เนื้อหา รวมทั้งการใช้ภาษาในบทความถือเป็นความรับผิดชอบของผู้เขียน**

**ตัวอย่างการเขียนเอกสารอ้างอิง**

**6.1 Books**

**Basic Format:**

[1] T. J. Author, “Title of chapter in the book,” in *Title of His Published Book*, xth ed. City of Publisher, Country if not USA: of Publisher, year, ch. x, sec. x, pp. xxx–xxx.

**Examples:**

[2] J. F. Hair, R. E. Anderson, R. L. Tatham, and W. C. Black, *Multivariate data analysis (5th edition)*. Upper Saddle River, NJ: Prentice Hall, 1998, pp. 175-179.

[3] R. V. Nee, and R. Prasad, *OFDM wireless multimedia communications* (2th ed.), Artech House, 2000.

[4] S. Sirisukpaiboon, *Techniques and Methods of*

*Vocational Teaching.* Bangkok: KMUTNB Textbook Publishing Center, 2011 (in Thai).

**6.2 Periodicals**

**Basic Format:**

[5] T. J. Author, “Name of paper,” *Title of Periodical*, vol. x, no. x, pp. xx–xx, Abbrev. Month, year.

**Examples:**

[6] P. S. Negi, A. Mandaliya, A. Mahida, A. Patel, and V. S. Patyal, “Six Sigma in construction industry: a review,” *International Journal of Productivity and Quality Management*, vol. 22, no. 4, pp.451-465, Jan. 2017.

[7] P. Hoonpong and S. Skullong, “Heat transfer enhancement in turbulent tube flow through delta-winglet tapes,” *The Journal of KMUTNB,* vol. 28, no. 3, pp. 557-566. Jul.-Sep. 2018 (in Thai).

**6.3 Published Conference Proceedings:**

**Basic Format:**

[8] T. J. Author, “Title of paper,” in *Unabbreviated*

*Name of Conf.*, City of Conf., Abbrev. State (if given), year, pp. xxx-xxx.

**Example:**

[9] Y. Xing, Z. Wang, J. Sun and W. Wang, “An improved genetic algorithm with recurrent search for the job-shop scheduling problem,” in *Proceeding of The 6th World Congress on Intelligent Control and Automation, China*, June. 21-23, 2006, pp. 3386-3390.

[10] L. Marakanon, “The Development of Decision Support System of Time Series Forecasting For Demand in Small and Medium Enterprises,” in Proceeding of *9th ECTI-CARD 2017, Chiang khan Thailand*, July. 25-28, 2017, pp.317-320 (in Thai).

**6.4 Papers Presented at Conferences**

**Basic Format:**

[11] T. J. Author. Title. Presented at conferences title. [Type of medium]. Available: site/path/file

**Examples:**

[12] PROCESS Corp., MA. Intranets: Internet technologies deployed behind the firewall for corporate productivity. Presented at INET96 Annu. Meeting. [Online]. Available: http://home. process.com/Intranets/wp2.htp

**6.5 Theses (M.S.) and Dissertations (Ph.D.)**

**Basic Format**:

[13] T. J. Author, “Title of thesis,” M.S. thesis, Abbrev. Dept., Abbrev. Univ., City of Univ., Abbrev. State, year.

[14] J. K. Author, “Title of dissertation,” Ph.D. dissertation, Abbrev. Dept., Abbrev. Univ., City of Univ., Abbrev. State, year.

Examples:

[15] S. Juengjaroennirachon, “A study of energy savings in air conditioning system by reduction of temperature before entering the evaporator,” Ph.D. dissertation, Department of Energy Technology, School of Energy, Environment and Material, King Mongkut’s University of Technology Thonburi, Bangkok, 2016 (in Thai).

**6.6 Patents:**

**Basic Format:**

[16] T. J. Author, “Title of patent,” U.S. Patent x xxxxxx, Abbrev. Month, day, year.

**Example:**

[17] G. Brandli and M.Dick, “Alternating Current fed power supply,” U.S. Patent 4 084 217, Nov. 4, 1978.

**6.7 Standards**

**Basic Format:**

[18] *Title of Standard*, Standard number, date.

**Examples:**

[19]  *IEEE Criteria for Class IE Electric Systems*, IEEE Standard 308, 1969.

**6.8 References—Electronic Sources**

**6.8.1 Books, Monographs :**

**Basic Format:**

[20] T. J. Author. (year, month day). *Title.* (edition) [Type of medium]. *volume (issue)*. Available: site/path/file

**Examples:**

[21] J. Jones. (1991, May 10). *Networks.* (2nd ed.) [Online]. Available: http://www.atm.com

**6.8.2 Periodicals:**

**Basic Format:**

[22] T. J. Author. (year, month). Title. *Journal.* [Type of medium]. *volume (issue).* pages. Available: site/path/file

**Examples:**

[23] R. J. Vidmar. (1992, Aug.). On the use of atmospheric plasmas as electromagnetic reflectore. *IEEE Transactions on Plasma Science*. [Online]. *21(3),* pp. 876−880. Available: <http://www.halcyon.com/pub/journals/21ps03-vidmar>

**6.8.3 Papers Presented at Conferences :**

**Basic Format:**

[24] T. J. Author. Title. Presented at Conferences title. [Type of medium]. Available: site/path/file

**Examples:**

[25] PROCESS Corp., MA. Intranets: Internet technologies deployed behind the firewall for corporate productivity. Presented at INET96 Annu. Meeting. [Online]. Available: http://home. process.com/Intranets/wp2.htp

**6.8.4 Website Information and Reports :**

**Basic Format:**

[26] T. J. Author. Title. [Type of medium] (online year). [Cited month day, year]. Available: site/path/file

**Examples:**

[27] S. Photijun. PDCA continuous Improvement. [Online]. (2015). [Cited December 19, 2018]. Available: https://www.ftpi.or.th/2015/2125